rjd leader tej pratap yadav says some people are trying to make rift with tejashwi yadav जब लालू प्रसाद के बड़े बेटे तेज प्रताप यादव ने कहा, कुछ लोग चाहते हैं परिवार में दरार पैदा हो | India News in Hindi
जब लालू प्रसाद के बड़े बेटे तेज प्रताप यादव ने कहा, कुछ लोग चाहते हैं परिवार में दरार पैदा हो
Updated Jul 06, 2018 | 00:23 IST | टाइम्स नाउ डिजिटल
कुछ दिनों पहले लालू प्रसाद यादव के बड़े बेटे तेजप्रताप यादव ने कहा था कि कुछ लोग उन्हें दरकिनार कर रहे हैं। उन्हें राजनीति की राह से हटाने की कोशिश की जा रही है। एक बार फिर आरजेडी के फाउंडेशन डे पर तेज प्रताप यादव ने कहा कि कुछ लोग चाहते हैं कि परिवार में वैमनस्य हो लेकिन ऐसा नहीं होगा।
तेज प्रताप यादव ने तेजस्वी यादव की तारीफ की | तस्वीर साभार: ANI
नई दिल्ली: सियासी रिश्तों की उम्र स्थाई नहीं होती है। सियासत सिर्फ सत्ता हासिल करने के मकसद से की जाती है। सियासत में सत्ता मंजिल है और हर शख्स सिर्फ साधन है। यही नहीं राजनीति में अगर अपने आपको प्रासंगिक रखना है तो सियासी मूड को भांपने की कला आनी चाहिए। आप को लग रहा होगा कि आखिर किन शख्सियतों के संदर्भ में ये बातें की जा रही है। दरअसल ये सब कुछ बिहार के उन दो चेहरों तेजस्वी यादव और तेज प्रतार के बारे में कही जा रही है जो कभी पहले सत्ता के गलियारों में अपनी धमक दर्ज कराते थे। लेकिन अब ये सत्ता से बाहर हैं और पिता (लालू प्रसाद यादव) की छत्रछाया से निकल कर खुद को स्थापित करने की कोशिश में जुटे हैं।
राष्ट्रीय जनता दल यानि आरजेडी, बिहार की सियासी जमीन पर अपने आपको मजबूत करने में जुटी है। लेकिन इस तरह की खबरें आती रही हैं कि लालू यादव के कुनबे में सब कुछ सही नहीं चल रहा है। लालू यादव के बड़े बेटे तेजप्रताप यादव इस बात से नाराज हैं कि उन्हें तवज्जो नहीं दी जा रही है। लेकिन आरजेडी के फाउंडेशन डे पर उन्होंने जो कुछ कहा कि उसके सियासी मायने कुछ भी हों एक बड़े भाई का अपने छोटे भाई के लिए प्रेम झलक रहा था।
आरजेडी फाउंडेशन डे के मौके पर लालू प्रसाद यादव के बड़े बेटे तेजप्रताप ने अपने छोटे भाई तेजस्वी यादव को मुकुट पहनाया। तेज प्रताप ने कहा कि तेजस्वी को अभी और आगे बढ़ना है, बढ़ते ही जाना है, जो लोग जलते हैं जलने दीजिए। हम तेजस्वी को आशीर्वाद देंगे, मुकुट पहनाएंगे। कुछ लोग हम भाइयों के बीच दरार पैदा करने की कोशिश करते हैं।
इस मौके पर तेजस्वी यादव ने कहा कि हो सकता है कि बीजेपी हमारे चाचा यानि नीतीश कुमार को अंत में डंप कर दे और लोकसभा और विधानसभा का चुनाव एक साथ कराए। ऐसे हालात में तैयार रहने की जरूरत है।कुछ लोग ये कह रहे हैं कि जेडीयू जब तक महागठबंधन का हिस्सा नहीं बनती है तबतक बीजेपी को हरा पाना आसान नहीं होगा। लेकिन हाल ही में उपचुनावों में बीजेपी और जेडीयू की हार हुई उस वक्त तो जेडीयू, महागठबंधन की हिस्सा नहीं थी।
जब लालू प्रसाद के बड़े बेटे तेज प्रताप यादव ने कहा, कुछ लोग चाहते हैं परिवार में दरार पैदा हो Description: कुछ दिनों पहले लालू प्रसाद यादव के बड़े बेटे तेजप्रताप यादव ने कहा था कि कुछ लोग उन्हें दरकिनार कर रहे हैं। उन्हें राजनीति की राह से हटाने की कोशिश की जा रही है। एक बार फिर आरजेडी के फाउंडेशन डे पर तेज प्रताप यादव ने कहा कि कुछ लोग चाहते हैं कि परिवार में वैमनस्य हो लेकिन ऐसा नहीं होगा। Times Now